BBB Business Profile | Hernandez Drywall
> Hernandez Drywall
4412 Russell Dr # 8
Mr. John Hernandez, Owner
Ms. Gloria Hernandez, Office Administrator
This Business Is Not BBB Accredited Hernandez Drywall SA tieners: 'n Gids tot die nodige amptelike dokumente - Jou Gesin | Solidariteit WêreldJou Gesin | Solidariteit Wêreld
Tuis › Artikels › SA tieners: 'n Gids tot die nodige amptelike dokumente
SA tieners: 'n Gids tot die nodige amptelike dokumente
Normaalweg kan jy van 16-jarige ouderdom af aansoek doen om jou amptelike Suid-Afrikaanse dokumente ─ dokumente wat jy gaan nodig hê tydens jou matriekeksamen, wanneer jy aansoek doen om ʼn rybewys en selfs as jy ʼn bankrekening wil open.
Hier is wat jy nodig het om saam te neem wanneer jy om jou belangrike amptelike dokumente aansoek doen:
Twee ID-grootte foto’s (Vir die ID-slimkaart hoef jy geen foto’s te voorsien nie.)
ʼn Gewaarmerkte afskrif van een van jou ouers of jou wetlike voog se ID
Indien jou ouers oorlede is, sal die departement van binnelandse sake hul doodsertifikate vereis.
Die aansoek om jou eerste ID is gratis.
Volwassenes (16 jaar en ouer) se paspoorte is geldig vir 10 jaar, terwyl paspoorte vir kinders onder die ouderdom van 16 jaar geldig is vir vyf jaar.
Jy het ʼn gewaarmerkte afskrif van jou ID of jou onverkorte geboortesertifikaat nodig.
Indien jy voor die ouderdom van 18 jaar om ʼn paspoort aansoek doen, het jy ’n brief nodig waarin een van jou ouers toestemming daartoe gee.
Voorsien ʼn vorige paspoort indien dit van toepassing is.
Twee kleurfoto’s (Indien jy ʼn ID-slimkaart het, is dit nie nodig om foto’s te voorsien nie.)
Dit kos R400 om aansoek te doen om ʼn Suid-Afrikaanse paspoort.
Let wel: In Suid-Afrika word nie meer tydelike paspoorte uitgereik nie.
Ter wille van jou onafhanklikheid en jou toekomstige loopbaan, is dit die beste om so gou moontlik daarom aansoek te doen ─ verkieslik terwyl jy nog op hoërskool is.
Sodra jy die toets vir jou leerlinglisensie geslaag het, kan jy met bestuurslesse begin.
Terwyl jy bestuur moet jy jou leerlinglisensie te alle tye by jou hê en jy moet vergesel word deur ʼn passasier wat ʼn geldige rybewys het.
Jy kan van 16-jarige ouderdom af aansoek doen om ʼn leerlinglisensie vir ʼn motorfiets.
Jy kan van 17 jaar af om ʼn leerlinglisensie vir groter voertuie aansoek doen.
Gautengse inwoners kan aanlyn by https://online.natis.gov.za/#/ om ʼn leerlinglisensie aansoek doen.
Wanneer jy jou afspraak maak, sal jy die volgende moet voorsien:
Die huidige koste om om ʼn leerlinglisensie vir kode B (’n alledaagse motor) aansoek te doen, wissel na gelang van in watter provinsie jy woon ─ dit is die beste om vooraf die toetssentrum waar jy die toets gaan aflê te skakel om uit te vind wat die presiese koste is.
ʼn Leerlinglisensie is geldig vir 2 jaar.
Nasionale Normtoets (NNT)
Die NNT-projek is in 2005 deur Suid-Afrikaanse universiteite (USAF) begin. Dis verpligtend by sommige, maar nie alle, Suid-Afrikaanse universiteite nie. Dis wys om die toets af te lê indien jy beplan om na matriek by ʼn hele paar universiteite aansoek te doen. Sommige universiteite gebruik die Nasionale Normtoetse bykomend tot die Nasionale Senior Sertifikaat (NSS) vir toegang tot hoër onderwys, terwyl ander dit gebruik om te bepaal watter tipe leerondersteuning ʼn student gaan nodig hê gedurende sy studies.
Vind uit wat die voorvereistes is vir die kursus wat jy wil loop. Indien jou kursus wiskunde vereis, sal jy twee NN-toetse op dieselfde dag moet skryf.
Besoek die NNT-webtuiste by https://www.nbt.ac.za/ om jou toetse te bespreek ─ die webtuiste het ʼn lys van plekke waar die toetse afgelê kan word en jy kan vir die plek naaste aan jou bespreek.
Registrasie open 1 April 2020 en jy het die volgende nodig:
Alle NNT-gelde moet vooraf betaal word. Neem jou NNT-registrasiebrief saam na die EasyPay-betaalpunt naaste aan jou. Jy kan ook op die EasyPay-webtuiste betaal by www.easypay.co.za en die kwitansie uitdruk. EasyPay-betaalpunte kan regoor Suid-Afrika by voedselkettingwinkels soos Pick ʼn Pay, Shoprite, Checkers en Spar gevind word.
Matrieksertifikaat of Nasionale Senior Sertifikaat
Indien jou Nasionale Senior Sertifikaat (NSS) beskadig is of weggeraak het, kan jy by die departement van basiese onderwys om ʼn nuwe een aansoek doen. Kontak die departement in jou provinsie en vind uit wat die korrekte prosedure is. Indien dit beskadig is, sal daar van jou verwag word om die beskadigde sertifikaat te voorsien.
ʼn Bankrekening sal jou leer om verantwoordelik met jou geld te werk terwyl dit ook eendag goed sal lyk op jou kredietrekord. Vergelyk die voordele en rentekoerse voordat jy besluit waar jy ʼn rekening wil open.
Indien jy jonger as 16 jaar is, sal jy die volgende nodig hê om ʼn rekening te open:
ʼn Toestemmingsbrief van jou ouers
Jou ouers se oorspronklike ID’s
Indien jy ouer as 16 jaar is, het jy die volgende nodig:
Indien jy nie ʼn geboortesertifikaat het nie
Die departement van binnelandse sake ontvang voortdurend aansoeke om geboortesertifikate vir kinders wat nooit by geboorte geregistreer is nie. Hier is die prosedure wat jy kan volg:
Volledig ingevulde vorms DHA-24, DHA-24/A x 2 en DHA-288 om die geboorte te registreer saam met ʼn geskrewe rede waarom die geboorte nooit (soos vereis word) aangemeld is nie
Indien jy ʼn landsburger is, moet jy jou geldige Suid-Afrikaanse ID saamneem.
Indien jy nie ʼn geldige Suid-Afrikaanse ID het nie, moet jy vorm BI-9 inhandig om aansoek te doen om ʼn ID.
WENK: Hoe om bewys van adres te verkry
Indien jy nie bewys van adres het nie, kan jy jou ouers vir hul elektrisiteitsrekening vra, saam met ʼn beëdigde verklaring deur jou ouers wat stipuleer dat jy woonagtig is by die adres wat voorsien word.